ഭാര്യയെ കാണാതായതിനെ തുടര്ന്ന് ഭര്ത്താവിന്റെ ആത്മഹത്യ പിന്നാലെ യുവതിയെ ഹൈദരാബാദില് നിന്നും കണ്ടെത്തി പൊലീസ് ശാസ്താംകോട്ട: 16.09.2021 ഭാര്യയെ കാണാതായതിനെ തുടര്ന്നുള്ള മനോവിഷമത്താല് ഭര്ത്താവ് ആത്മഹത്യ ചെയ്ത സംഭവത്തില് ഹൈദരാബാദില് നിന്നും യുവതിയെ പൊലീസ് കണ്ടെത്തി. കുന്നത്തൂര് കിഴക്ക് ഗുരു നിവാസില് അരുണ് ഡി രാജിന്റെ ഭാര്യ ലിറ്റി രാജിനെ21യാണ് ഹൈദരാബാദില് നിന്നും കണ്ടെത്തിയത്. നാട്ടിലെത്തിച്ച യുവതിയെ പിന്നീട് മാതാവിന്റെ സംരക്ഷണയില് വിട്ടു. സംഭവത്തെ കുറിച്ച് പൊലീസ് പറയുന്നത്: സമീപവാസികളായ അരുണും ലിറ്റിയും 2019 ഓഗസ്റ്റ് ആറിനാണ് പ്രണയിച്ച് വിവാഹിതരായത്. തുടര്ന്ന് ലിറ്റി അരുണിന്റെ കുടുംബത്തിനുമൊപ്പം താമസിക്കുകയായിരുന്നു. ഇതിനിടെ കുണ്ടറയില് നഴ്സിങ് പഠനവും തുടര്ന്നു. അരുണ് ഗുജറാത്തില് ടയര് കമ്ബനിയില് ജീവനക്കാരനായിരുന്നു.സെര്ടിഫികെറ്റ് വാങ്ങണം എന്നു പറഞ്ഞാണ് ഗുജറാത്തില് നിന്നു ലിറ്റി നാട്ടിലെത്തിയത്. അരുണിന്റെ വീട്ടില് എത്തിയ ശേഷം കഴിഞ്ഞ ഓഗസ്റ്റ് 16നു കാണാതാവുകയായിരുന്നു. വീട്ടില് നിന്നും താന് പോവുകയാണെന്നും അന്വേഷിക്കേണ്ടതില്ലെന്നും എഴുതിയ ഒരു കത്തും കണ്ടെത്തി.തുടര്ന്നാണ് അരുണിനെ ഗുജറാത്തിലെ താമസസ്ഥലത്ത് തൂങ്ങിമരിച്ച നിലയില് കണ്ടെത്തിയത്. ഇരുവരും തമ്മിലുള്ള പ്രശ്നങ്ങളെ തുടര്ന്ന് യുവതി ബന്ധം ഉപേക്ഷിച്ചു നാട്ടിലേക്ക് മടങ്ങുകയായിരുന്നുവെന്നാണ് ബന്ധുക്കള് പറയുന്നത്.ഹൈദരാബാദില് സ്വകാര്യ ആശുപത്രിയില് ജോലി ചെയ്യുകയായിരുന്ന ലിറ്റിയെ ഫോണ്കോളുകള് പരിശോധിച്ചാണ് പൊലീസ് കണ്ടെത്തിയത്. പൊലീസ് നിര്ദേശപ്രകാരം നാട്ടിലെത്തിയ ലിറ്റി പൊലീസ് സ്റ്റേഷനില് ഹാജരായി. തുടര്ന്നു കോടതിയില് ഹാജരാക്കിയപ്പോള് തന്റെ മാതാവിനൊപ്പം പോവുകയാണെന്നും ജോലി സ്ഥലത്തേക്ക് വൈകാതെ മടങ്ങുമെന്നും ലിറ്റി അറിയിച്ചു.